钦定古今图书集成/理学汇编/经籍典/第090卷 > 《跋秦伯镇兵部问易康节书》魏·了翁
## 钦定古今图书集成/理学汇编/经籍典/第090卷 > 《跋秦伯镇兵部问易康节书》魏·了翁

众人以《易》观易而滞于《易》，先生以《易》观心而得乎心其《方圆图》《皇极经世》诸书，消息阴阳之几，贯融内外
之分，盖洙泗而后绝学也。其见于《击壤》诸诗，造次颠
沛，无非此理之发焉者，是何尝有隐于人？特秦伯镇、
郑杨庭、章子厚诸公不足以知之耳。先生尝语郑曰：
“山川风俗，人情物理，有益吾学者，必取诸焉。”秦曰：“道
满天下，何物不有，岂容人关键邪？”先生字字言言，莫
非推赤心以置人腹中，亦幸夫人之得其传。彼沈存
中谓竟不知何术，既不足语。此邵子文亢其父于太
高，而待人太薄，亦知污者也。